wickkiey/tamil-wikipedia-chunked huggingface dataset:
# சென்ட்ரார்கைடீ

## வகைப்பாடு

- சென்ட்ரார்கைடீ குடும்பம்
- துணைக்குடும்பம் சென்ட்ரார்கைனீ (Centrarchinae)
- tribe அம்புளோபிளைட்டைனி (Ambloplitini)
- *அம்புளோபிளைட்டசு* *(Ambloplites)*
- tribe ஆர்க்கோபிளைட்டைனி (Archoplitini)
- *ஆர்க்கோபிளைட்டசு* *(Archoplites)*
- *போமொக்சிசு* *(Pomoxis)*
- tribe சென்ட்ரார்கைனீ (Centrarchini)
- *சென்ட்ரார்கசு* *(Centrarchus)*
- tribe எனீசந்தினி (Enneacanthini)
- *எனீசந்தசு* *(Enneacanthus)*
- லெப்போமினீ (Lepominae) துணைக்குடும்பம்
- tribe லெப்போமினீ (Lepomini)
- *லெப்போமிசு* *(Lepomis)*
- இன்சேர்ட்டீ செடிசு (incertae sedis)
- *மைக்குரோடெரசு* *(Micropterus)*
- *அசாந்தர்கசு* *(Acantharchus)*
# விக்கிப்பீடியா:உங்களுக்குத் தெரியுமா/மார்ச் 1, 2009

- **மின் விலாங்குமீன்** தற்காத்துக் கொள்வதற்காகவும் பிற உயிர்களை வேட்டையாடுவாதற்காகவும், 500 வோல்ட்டு மின்னழுத்தமும் 1 ஆம்பியர் மின்னோட்டம் (500 வாட்) திறனுள்ள மின் அதிர்வுகளை உற்பத்தி செய்யவல்லது
- உருசியாவில் **ஆயுள் எதிர்பார்ப்பு** ஆண்களுக்கு 61.5 ஆண்டுகள் ஆகவும், பெண்களுக்கு 73.9 ஆண்டுகளாகவும் பெரிய வேறுபாடுடன் அமைகிறது.
- உலகில் சிறைப்பட்டவர்களில் 25% (2.5 மில்லியன்) ஆனோர் ஐக்கிய அமெரிக்கச் சிறைகளில் உள்ளனர்.
- 2008 ம் ஆண்டில் சீனா, அமெரிக்கா, நிப்பான், இந்தியா ஆகிய நாடுகளில் முறையே 253, 220, 94, 60 மில்லியன் **இணையப்** பயனர்கள் உள்ளார்கள்.
- தற்காலம்வரை செந்தமிழுக்கான இலக்கணம் பெரும்பாலும் **நன்னூலைப்** பின்பற்றி உள்ளது.
# பேர்சைடீ

**பெர்சிடே** *(Percidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை வட அரைக்கோளப் பகுதியின் உவர் நீர் நிலைகளில் வாழுகின்றன. இந்தக் குடும்பத்தில் உள்ள 10 பேரினங்களில் 200 இனம் (உயிரியல்)|இனங்கள்]] உள்ளன. இக் குடும்பத்திலுள்ள பேரினங்கள்:  
*அமோகிரிப்டா* *(Ammocrypta)*  
*கிரிசுட்டலேரியா* *(Crystallaria)*  
*எத்தியோசுத்தோமா* *(Etheostoma)*  
*சிம்னோசெஃபாலசு* *(Gymnocephalus)*  
*பேர்சா* *(Perca)*  
*பேர்சரைனா* *(Percarina)*  
*பேர்சைனா* *(Percina)*  
*ரோமனைக்திசு* *(Romanichthys)*  
*சாண்டர்* *(Sander)*  
*சிங்கெல்* *(Zingel)*
# வார்ப்புரு:உங்களுக்குத் தெரியுமா தகவல் பெட்டி

<div>
| காப்பகம் | } |
| --- | --- |
- **2025**
- **2022**
- **2021**
- **2018**
- **2016**
- **2015**
- **2014**
- **2013**
- **2012**
- **2011**
- **2010**
- **2009**
- **2008**
- **2006**
</div>
# பிலிம்பேர் விருதுகள்

**பிலிம்பேர் விருதுகள்** (*Filmfare Awards*) என்பது 1954 ஆம் ஆண்டு முதல் பிலிம்பேர் என்ற இதழால் இந்தி மொழி திரைப்படத் துறையை சார்ந்த நடிகர்கள் மற்றும் தொழில்நுட்ப கலைஞர்களை கௌரவிக்கும் விதமாக வழங்கப்படும் ஒரு பிரபலமான விருது விழா ஆகும்  
இது ஆரம்பத்தில் *கிளேயார் விருதுகள்* என்ற பெயரில் பிலிம்பேர் இதழாசிரியரின் பெயரில் வழங்கப்பட்டு வந்தது. இவ்விருதுகளுக்கான திரைப்படங்களை பொதுமக்களின் வாக்கெடுப்பு, திரைப்பட நிபுணர்களைக் கொண்ட குழுவின் பரிந்துரை ஆகிய இரு முறைகளைக் கொண்டு தேர்ந்தெடுக்கப்படுகின்றன. மொத்தம் 31 விருதுகள் வழங்கப்படுகின்றன. 2000 ஆம் ஆண்டு முதல் விருது வழங்கும் விழாவின் பதிப்பு சோனி என்ற தொலைக்காட்ச்சியில் ஒளிபரப்பு செய்யப்பட்டது. அதன் பிறகு 2018 ஆம் ஆண்டு முதல் கலர்ஸ் என்ற தொலைக்காட்சியில் ஒளிபரப்பாகி வருகின்றது. 65 வது பிலிம்பேர் விருதுகள் நிகழ்வு 2020 பிப்ரவரி 16 ஆம் தேதி குவகாத்தியின் சருசஜாய் ஸ்டேடியத்தில் நடைபெற்றது.  
பிலிம்பேர் விருதுகள் பெரும்பாலும் இந்தி திரைப்படத் துறையின் அமெரிக்காவில் உள்ள அகாதமி விருதுகளுக்கு சமமானவை என்று குறிப்பிடப்படுகின்றன. 1990 களின் நடுப்பகுதி வரை, மும்பையில் பல விருதுகள் வழங்கும் வரை *பிலிம்பேர் விருதுகள்* பாலிவுட்டில் முதன்மையான மற்றும் மிகவும் அங்கீகரிக்கப்பட்ட விருதுகளாக இருந்தன. ஆனால் 2000களில் இருந்து பார்வையாளர்களிடம் மிகமோசமான எதிர்மறை கருத்துக்களை பெற்று வருகின்றது.  
இதன் பிரிவாக தென்னிந்திய பிலிம்பேர் விருதுகள், பிலிம்பேர் மராத்தி விருதுகள், கிழக்கு பிலிம்பேர் விருதுகள் போன்ற திரைத்துறைகளுக்கு விருதுகள் வழங்கப்பட்டு வருகின்றது.
# போபால் பேரழிவு

**போபால் பேரழிவு** அல்லது **போபால் துன்பம்** டிசம்பர் 3, 1984 ல் இந்தியாவில் உள்ள போபாலில் உள்ள தொழிற்சாலையில் ஏற்பட்ட நச்சு வளிமக் கசிவினால் (வாயுக் கசிவினால்) ஏற்பட்ட பல்லாயிரக்கணக்கான உயிரிழப்புகளை நினைவுகூறும் ஒரு துன்ப நிகழ்வாகும்.  
யூனியன் கார்பைடு எனும் பூச்சிகொல்லி மருந்து தயாரிக்கும் தொழிற்சாலையில் மீத்தைல் ஐசோ சயனேட் எனும் நச்சு வளிமம் கசிந்ததினால் ஐந்து இலட்சத்திற்கும் மேற்பட்ட மக்கள் பாதிக்கப்பட்டனர். உடனடி உயிரிழப்பாக ஏறத்தாழ 2,259 பேர் நச்சு வளிமம் தாக்கி இறந்தனர். அதற்கடுத்த இரண்டு வாரங்களில் மேலும் 8,000 பேர் இறந்தனர். இன்னும் 8,000 பேர் வளிமத்தின் தாக்கத்தினால் ஏற்பட்ட நோயால் பாதிக்கப்பட்டு இறந்தனர். போப்பால் பேரழிவு உலகில் உள்ள தொழிற்சாலைகளால் ஏற்பட்ட பேரழிவுகளில் மிக அதிகப் பாதிப்பை ஏற்படுத்திய பேரழிவாகக் கருதப்படுகிறது. இதனால் அங்குள்ள பாதிப்புகளை ஆராய 1993 ஆம் ஆண்டு அனைத்து நாடு மருத்துவக்குழு ஆணையம் இங்கு ஏற்படுத்தப்பட்டது.  
இந்த நிகழ்வுக்குக் காரணமான *யூனியன் கார்பைடு இந்தியா லிமிடட்* என்ற நிறுவனம் 51% உரிமையுடன் 1969 ல் போப்பாலில் நிறுவப்பட்டதாகும். இதன் உரிமை யூனியன் கார்பைடு கார்ப்பொரேசனுக்கு சொந்தமானதாகும். இதன் 49% உரிமை இந்திய நிர்வாகத்திற்குச் சொந்தமானதாகும். இந்நிறுவனத்தின் முக்கிய குற்றவாளியாக சித்தரிக்கப்பட்ட யூனியன் கார்பைடு நிறுவனத்தின் அப்போதைய முதன்மை செயல் அதிகாரி வாரன் அண்டர்சன் இந்த வழக்கில் குற்றவாளியாக அறிவிக்கப்பட்டார். விபத்து நடந்தபின் இந்தியாவில் வைத்துக் கைது செய்யப்பட்ட வாரன் அண்டர்சன், அப்போதைய அரசியல் தலையீடுகளால் இந்தியாவை விட்டு கௌரவத்தோடு விமானத்தில் ஏற்றி அவரது தாய்நாட்டிற்கு அனுப்பி வைக்கப்பட்டார். பிணையம் பெற்று வெளிவந்த அண்டர்சன் அமெரிக்காவிற்கு திரும்பிய பின் மீண்டும் இந்தியா வர மறுத்தார். அமெரிக்கக் குடிமகனான ஆண்டர்சனை இந்தியாவிடம் ஒப்படைக்க அமெரிக்க அரசு மறுத்து வந்தது.செப்டம்பர் 29, 2014 அன்று அமெரிக்காவில் இவர் இறந்தார்.  
இந்நிகழ்வுக்குக் காரணமானவர்களை தண்டிக்கக் கோரியும், போதுமான நட்ட ஈடு வழங்கக் கோரியும் தொடர்ந்து மக்கள் போராட்டங்கள் நடைபெற்று வருகின்றன.
# போபால் பேரழிவு

## 27 ஆண்டுகளுக்குப் பின்னும் இழப்பீடு கிடைக்கவில்லை

போபால் நகர மக்கள் தம் நகரத்தில் 27 ஆண்டுகளுக்கு முன் நிகழ்ந்த பேரழிவை 2011, டிசம்பர் 3ஆம் நாள் நினைவுகூர்ந்தார்கள். நச்சுவாயுக் கசிவின் காரணமாக நேரடியாகத் தாக்கப்பட்டு உயிர் இழந்தவர்கள் எண்ணிக்கை 3,787 என்று அதிகாரப்பூர்வமாகக் கணக்கிடப்பட்டுள்ளது. நச்சுவாயுக் கசிவால் பாதிக்கப்பட்டு, வெவ்வேறு நோய்களுக்கு ஆளாகி இறந்தவர்கள் பல்லாயிரக் கணக்கினர் என்று கணிக்கப்பட்டுள்ளது.  
2006இல் அரசு வெளியிட்ட தகவல்படி, 5,58,125 பேர் நச்சுவாயுக் கசிவினால் பாதிக்கப்பட்டனர். அவர்களுள் 3,900 பேர் மிகக் கடுமையான பாதிப்புக்கு உள்ளாயினர்.  
நச்சுவாயுக் கசிவின் காரணமாகச் சிறுநீரகம் பாதிக்கப்பட்டு, மாற்றுச் சிறுநீரகம் பெற ஏற்பாடு செய்வோருக்கு உதவித் தொகையாக ரூபாய் இரண்டு இலட்சம் கொடுக்கப்படும் என்று உள்நாட்டு அமைச்சர் ப. சிதம்பரம் அறிவித்திருந்தார். அதை நம்பி மாற்றுச் சிறுநீரகம் பெற ஏற்பாடு செய்தவர்களுக்கு இன்னும் அந்த உதவி கிடைக்கவில்லை. மத்தியப் பிரதேச மாநில அரசு கணிப்புப்படி, 9 ஆயிரத்துக்கு மேற்பட்ட மக்கள் நச்சுவாயுவால் பாதிக்கப்பட்டு, புற்று நோய்க்கும் சிறுநீரக முழுச்செயலிழப்புக்கும் (total renal failure = TRF) ஆளாகி, இழப்பீடு கோரி மனுக்கொடுத்துள்ளனர். அந்த மனுக்கள் எல்லாம் நேர்மையான கோரிக்கைகளே. அப்படியிருக்க, 2000 புற்றுநோய் மனுக்கள், 1000 சிறுநீரக முழுச்செயலிழப்பு மனுக்கள் ஆகியவற்றுக்கு மட்டுமே நிதி ஒதுக்கப்பட்டதாக அமைச்சர்கள் கூறியுள்ளனர்.
# போபால் பேரழிவு

## இழப்பீடு கொடுக்க மறுப்பு

யூனியன் கார்பைடு நிறுவனமும் அதை வாங்கிய டோ கெமிக்கல்ஸ் என்னும் நிறுவனமும் நச்சுவாயுக் கசிவால் பாதிக்கப்பட்ட மக்களுக்கு பொருத்தமான இழப்பீடு கொடுக்க மறுத்துவருகின்றன. முதலில் நீதிமன்றம் விதித்த 750 கோடி ரூபாய்க்கு மேல் இழப்பீடு கொடுக்கமுடியாது என்பது அவர்கள் நிலைப்பாடு. அதற்கு எதிராக 7,700 கோடி ரூபா இழப்பீடு கொடுக்கவேண்டும் என்று இந்திய அரசு தரப்பில் வாதாடப்படுகிறது. 1989இல் நீதிமன்றத்தால் விதிக்கப்பட்ட இழப்பீட்டுத் தொகை 3,000 சாவுகள், 20,000 பேர் கடினமாகப் பாதிக்கப்பட்டவர்கள், 50,000 பேர் குறைந்த அளவு பாதிக்கப்பட்டவர்கள் என்று இடப்பட்ட கணக்கின் அடிப்படையில் வழங்கப்பட்டது. ஆனால், தற்போதைய கணக்குப்படி, நச்சுவாயுக் கசிவால் உயிரிழந்தோர் எண்ணிக்கை 5,295. கடுமையாகப் பாதிக்கப்பட்டோர் 35,000 பேர். குறைந்த அளவு பாதிக்கப்பட்டோர் 5.27 இலட்சம் பேர்.  
எனவே, இழப்பீட்டுத் தொகையாக 7,700 கோடி ரூபாய் கொடுக்க வேண்டும் என்று இந்திய அரசு கோருகிறது. இந்த உதவி என்று கிடைக்குமோ என்று காத்திருக்கின்றனர் போபால் மக்கள்.
# போபால் பேரழிவு

## தூய குடிநீர் வழங்க உச்ச நீதி மன்றம் ஆணை

2012ஆம் ஆண்டு மே மாதத்தில் இந்திய உச்ச நீதி மன்றம் மத்தியப் பிரதேச அரசுக்கு மூன்று மாத கெடு கொடுத்து, போப்பால் நகரில் நச்சு வாயுக் கசிவினால் பாதிக்கப்பட்டு சுத்த குடிநீர் கிடைக்காமல் தவிக்கின்ற 18 குடியேற்றப் பகுதிகளுக்கு சுத்த நீர் குழாய் இணைப்புகள் வழங்கும்படி உத்தரவிட்டது. போப்பால் பேரழிவு நடந்து 30 ஆண்டுகளாக மாசடைந்த நீரையே குடிக்கும் கட்டாயத்துக்கு மக்கள் தள்ளப்பட்டுள்ளார்கள்.
# போபால் பேரழிவு

## நெடு நாளைய பிரச்சினை

போப்பால் யூனியன் கார்பைடு ஆலையில் நச்சு வாயு வெளிப்பட்டதால் ஏற்பட்ட பேரழிவு நிகழ்வதற்கு முன்னரே நிலத்து அடி நீர் மாசடையத் தொடங்கிவிட்டிருந்தது. ஆலையிலிருந்து வழக்கமாக வெளியான கழிவுநீரில் நச்சுக் கலந்த வேதிப்பொருள்கள் அடங்கியிருந்ததால் அந்த இடர்ப்பாடு ஏற்பட்டிருந்தது.  
2005ஆம் ஆண்டு உச்ச நீதி மன்றம் போப்பால் பேரழிவால் பாதிக்கப்பட்ட மக்களின் வீடுகளுக்குத் தூய குடிநீர் வழங்க மாநில அரசும் நகர ஆட்சியாளரும் ஏற்பாடு செய்ய உத்தரவிட்டிருந்தது. ஆனால் அந்த உத்தரவு செயல்படுத்தப்படாமலே கிடப்பில் போடப்பட்டது.  
மக்களுக்கு வழங்கப்படுகின்ற குடிநீர் இன்றுகூட மஞ்சள் நிறம் கொண்டு, வழக்கமான குடிநீரின் சுவை இன்றி சப்பென்று உள்ளது. இதனால் மக்களின் நலம் பெருமளவு பாதிப்புக்கு உள்ளாகின்றது.  
யூனியன் கார்பைடிடம் இருந்து தொழிலகத்தை வாங்கிய டோ கெமிக்கல்சு நிறுவனம் நச்சுவாயுக் கசிவால் பாதிக்கப்பட்ட மக்களுக்கு இழப்பீடு கொடுக்க தனக்குப் பொறுப்பில்லை என்று கூறிவருகிறது.  
இந்நிலையில், பாதிக்கப்பட்ட மக்களுக்கு அடிப்படைத் தேவையான தூய நீரும், நச்சு கலவாத சூழலும் கிடைக்குமாறு அரசு நடவடிக்கை எடுக்க வேண்டும் என்று உச்ச நீதி மன்றம் ஆணை பிறப்பித்தது. அந்த ஆணை செயலாக்கம் பெறுகிறதா என்று கண்காணித்து 2012 ஆகத்து 13ஆம் நாள் அறிக்கை வழங்குமாறு பணித்து ஒரு குழுவையும் நீதி மன்றம் அமைத்தது.
# போபால் பேரழிவு

## ஆபத்தான கழிவுப் பொருள்கள்

போப்பால் பேரழிவால் எழுந்த நச்சுக் கழிவுப் பொருள்கள் மூடப்பட்ட யூனியன் கார்பைடு தளத்தில் இன்றளவும் குவிந்து கிடக்கின்றன. அவற்றின் அளவு 350 டன் என்று கணிக்கப்பட்டுள்ளது. இக்கழிவுப் பொருள்களை இந்தியாவிலேயே புதைக்காமல், செருமனியின் ஹாம்பர்க் நகருக்குக் கொண்டுசெல்ல ஒரு செருமானிய நிறுவனம் முன்வந்த போதிலும் நடவடிக்கை எடுக்கப்படவில்லை.  
இந்த விபத்து நடந்து ஏறக்குறைய மூன்று பத்தாண்டுகளுக்குப்பின் ஜூலை 3, 2012 இல் இந்திய நடுவண் அமைச்சரவை, அங்கு தேங்கிக் கிடக்கும் 350 டன்கள் நச்சுக் கழிவுப் பொருளைப் பாதுகாப்பாக, வான்வழியாக செருமானிய நிறுவனத்தின் (GIZ) மூலம் அகற்றுவதற்கும் அதற்கான செலவு 25 கோடி ரூபாய்க்கும் ஒப்புதல் அளித்தது. இது ஓராண்டு காலத்துக்குள் செயல்படுத்தப்பட வேண்டும் என்றும் முடிவானது. ஆகஸ்டு 9, 2012 அன்று, இக்கழிவுகளை 6 மாதங்களுக்குள் அகற்றுவதற்கு உடனடி நடவடிக்கை எடுக்கப்பட வேண்டுமென நடுவண் அரசுக்கும் மத்தியப் பிரதேச மாநில அரசுக்கும் உச்சநீதி மன்றம் உத்தரவு பிறப்பித்தது. செப்டம்பர் 17, 2012 இல் அந்த செருமானிய நிறுவனம் இக்கழிவுகளை அகற்ற மறுத்து விட்டது.  
இந்தியாவிலிருந்து நச்சுத்தன்மை கொண்ட கழிவுகளை செருமனிக்குக் கொண்டுசென்று புதைத்தால் செருமானிய மக்கள் அதனால் பாதிக்கப்படுவார்கள் என்றும், அவர்களது உடல்நலம் கருதி நச்சுப் பொருள்களைக் கொண்டுசெல்லக் கூடாது என்றும் செருமானிய பத்திரிகைகள் பரப்புரை செய்தன.  
இந்தியாவுக்குள்ளும் போப்பால் கழிவுகளைத் தம் பகுதியில் புதைக்கக் கூடாது என்று மாநில அரசுகள் கூறிவருகின்றன.
# தீங்குயிர்கொல்லி

உயிர்கொல்லி மருந்தினை வயலில் தூவும் காட்சி]]  
**தீங்குயிர்கொல்லிகள்** அல்லது **பீடைகொல்லிகள்** எனப்படுபவை தீங்குயிர்/பீடைகளையும் களைகளையும் கட்டுப்படுத்தும் அல்லது அழிக்கும் அல்லது விலகச் செய்யும் (repelling) அல்லது அவற்றின் தாக்கத்தைத் தணித்து வைக்கும் தன்மை கொண்ட சில பொருட்களின் கலவையாகும் தீங்குயிர்கொல்லிகள் என்ற சொல் களைக்கொல்லி, பூச்சிக்கொல்லி (இவற்றில் பூச்சி வளர்ச்சி கட்டுபடுத்திகள், கரையான்கொல்லிகள் அடங்கும்), புழுக்கொல்லி, மெல்லுடலிக்கொல்லி, மீன்கொல்லி, பறவைக்கொல்லி, கொறிப்பிக்கொல்லி, குச்சுயிரிக்கொல்லி, பூச்சி விரட்டுவன, விலங்கு விரட்டுவன, நுண்ணுயிர்க்கொல்லி, பூஞ்சைக்கொல்லி ஆகியவற்றை அடக்கும். தீங்குயிர்கொல்லிகளில் 80% மானவை களைகொல்லிகளாகும். பெரும்பாலான தீங்குயிர்கொல்லிகள் பயிர் பாதுகாப்புக்கானவையே. இவை பொதுவாக பயிரைக் களைகள், பூஞ்சைகள், பூச்சிகள் ஆகியவற்றில் இருந்து காப்பாற்றுகின்றன. இவை வேளாண்மையில் பெரிதும் பயன்படுத்தப்படுகின்றன.  
பொதுவாக, ஒரு தீங்குயிர்கொல்லி என்பது வேதிப்பொருளாகவோ அல்லது நச்சுயிரி, குச்சுயிரி, பூஞ்சை போன்ற உயிரியாகவோ அமையலாம். இது தீங்குயிரிகளை விலக்கிவைத்தோ தணியச் செய்தோ, கொன்றோ, அதன் செயலூக்கம் நீக்கியோ செயலிழக்கச் செய்யும். தீங்குயிரிகளில் பூச்சிகளும் தாவர நோயீனிகளும் களைகளும் மெல்லுடலிகளும் பறவைகளும் பாலூட்டிகளும் மீன்களும் புழுக்களும் வலயப் புழுக்களும் நுண்ணுயிரிகளும் அடங்கும். இவை பொருளை சிதைக்கலாம் அல்லது தொல்லைதரலாம் அல்லது நோயைப் பரப்பலாம் அல்லது நோயீனிகளைப் பரப்பலாம். இம்மேம்பாடுகளைத் தவிர தீங்குயிரிகளால் தீங்குகளும் ஏற்படுகின்றன. அவை சுற்றுச்சூழல் உயிரினங்களுக்கும் மாந்தருக்கும் நச்சூட்டி விடுகின்றன.
# புட்டி

**புட்டி** ஒரு இலவச மற்றும் திறந்தமுனையம் போன்ற, தொடர் கன்சோல மற்றும் நெட்வொர்க் கோப்பு பரிமாற்ற பயன்படுகின்றது. இது SCP, SSH, டெல்நெட், rlogin மற்றும் மூல சாக்கெட் இணைப்பு உள்ளிட்ட பல பிணைய நெறிமுறைகளை ஆதரிக்கிறது. இது ஒரு தொடர் குதையுடன் இணைக்கப்படலாம் . "புட்டி" என்ற பெயருக்கு அதிகாரப்பூர்வ அர்த்தம் எதுவும் இல்லை.  
புட்டி முதலில் மைக்ரோசாப்ட் விண்டோஸிற்காக எழுதப்பட்டது, ஆனால் இது வேறு பல இயக்க முறைமைகளுக்கு பயன்படுகின்றது . மற்றும் , சில யூனிக்ஸ் போன்ற தளங்களுக்கு அதிகாரப்பூர்வ நுழைப்பான்களாக கிடைக்கின்றன, மேலும் சிம்பியன், விண்டோஸ் மொபைல் மற்றும் விண்டோஸ் தொலைபேசி போன்ற தளங்களுக்கு அதிகாரப்பூர்வமற்ற நுழைப்பான்களாக பங்களிக்கின்றது.  
புட்டி சைமன் டாதம் என்ற பிரித்தானிய புரோகிராமரால் முதன்மையாக எழுதப்பட்டது மற்றும் பராமரிக்கப்படுகிறது.  
புட்டியின் உருவாக்கம் 1998 ஆம் ஆண்டின் பிற்பகுதியில் தொடங்கியது,
# தாய்வழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை பெண்களின் வழியில் கொண்டு வரும் உறவுமுறைக்குத் தாய்வழி உறவு முறை என்று பெயர். இந்தத் தாய்வழி உறவு முறையைக் கொண்டுள்ள சாதிகளில் பிறக்கும் குழந்தைகள் தாய்-->மகள்-->மகளின் மகள்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தாயுடன் பிறந்தவர்கள் (மாமா, சித்தி/பெரியம்மா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.
# தாய்வழி உறவு முறை

## தாய்வழி உறவு முறைச் சமூகங்கள்

இன்று தமிழகத்தில் தாய்வழி உறவு முறைச் சமூகங்களின் எண்ணிக்கை மிகக் குறைவு. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், அம்பொனேரி மறவர், காரண மறவர், கொண்டையங் கோட்டை மறவர், ஆப்பனாடு கொண்டையங் கோட்டை மறவர், வாதிரியார்., கிறித்துவ மறவர், செறுமர், அய்யனவர், செக்கலவர், கயலர், மரைக்காயர் போன்றவர்கள் குறிப்பிடத் தக்கவர்கள்.  
இலங்கையில் முக்குவர், சோனகர், கிழக்குத் தமிழர்கள் ஆகியோர்களும் தாய்வழி உறவு முறைகளையே கடைப்பிடிக்கின்றனர்.
# தாய்வழி உறவு முறை

## திருமண உறவுகள்

தாய்வழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தாயும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்த தாய்மாமன் ஒரே பிரிவில் இருப்பதால் இந்தச் சமூகங்களில் பெண்ணிற்குத் தாய்மாமன்களை மணம் முடிக்கும் வழக்கம் இல்லை. தாய்மாமன்கள் சகோதர முறையாகவே கடைப்பிடிக்கப்படுகிறது.
# தந்தைவழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை ஆண்களின் வழியில் கொண்டு வரும் உறவுமுறைக்குத் தந்தைவழி உறவு முறை என்று பெயர். இந்தத் தந்தைவழி உறவு முறையைக் கொண்டுள்ள சாதிகளில் பிறக்கும் குழந்தைகள் தந்தை-->மகன்-->மகனின் மகன்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தந்தையுடன் பிறந்தவர்கள் (அத்தை, சிற்றப்பா/பெரியப்பா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.
# தந்தைவழி உறவு முறை

## தந்தைவழி உறவு முறைச் சமூகங்கள்

தமிழகத்தில் பெரும்பான்மையான சமூகங்கள் தந்தைவழி உறவு முறைச் சமூகங்களாகவே இருக்கின்றன. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், ஆம்பநேரி மறவர்,கொண்டையங் கோட்டை மறவர் ஆப்பனாடு கொண்டையங் கோட்டை மறவர் போன்று தாய்வழி உறவு முறைகளைக் கடைப்பிடிக்கும் ஒரு சில சமூகங்களைத் தவிர அனைத்துச் சமூகங்களும் தந்தைவழி உறவு முறைகளையேக் கடைப்பிடித்து வருகின்றனர் என்பது குறிப்பிடத்தக்கது.
# தந்தைவழி உறவு முறை

## திருமண உறவுகள்

தந்தைவழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தந்தையும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்தவர்கள் மாற்றுப் பிரிவில் இருப்பதால், இந்தச் சமூகங்களில் பெண்ணிற்குத் தாய்மாமன்களையோ அல்லது தாய்மாமனின் மகன்களையோ மணம் முடிக்கும் வழக்கம் கடைப்பிடிக்கப்படுகிறது.
# மீத்தைல் ஐசோசயனேட்டு

**மீத்தைல் ஐசோசயனேட்டு** அல்லது **மெத்தில் ஐசோசயனேட்டு** (Methyl isocyanate) கரிம வேதியியல் பிணைவின் C<sub>2</sub>H<sub>3</sub>NO என்னும் மூலக்கூறு வாய்பாட்டுடன், H<sub>3</sub>C-N=C=O என்ற மூலக்கூறு அமைப்புடன் கூடிய ஒரு வேதிப் பொருளாகும். இணையானப் பெயர் ஐசோசையனேட்டோ மீத்தேன், மீத்தைல் கார்பைல்அமைன் இதை **எம் ஐ சி** (MIC) என்கின்றனர். 1888 ஆம் ஆண்டு ஈஸ்டர் லிருந்து (ஐசோ சயனிக் அமிலம்) கண்டுபிடிக்கப்பட்டது. மீத்தைல் ஐசோ சயனேட் ஒரு கார்பமேட் (carbamate)(கார்பிக் காடி) பூச்சிக்கொல்லி மருந்தாகும். ரப்பர் மற்றும் பசைப் பொருட்கள் தாயாரிக்க துணை வேதிப் பொருளாகப் பயன்படுகிறது. மனிதர்களின் நலத்திற்கு ஊறுவிளைவிக்கக்கூடிய மிகவும் அதிக நச்சுத்தன்மைக் கொண்ட இவ் வேதிப்பொருள் போப்பால் பேரழிவுக்குக் காரணமாக விளங்கி **4,000** பேர்களை வளிமக் கசிவு நிகழ்ந்தவிடத்திலேயே உயிரிழக்கச் செய்தது. மொத்த உயிரிழப்புகள் **17,000** க்கும் மேற்பட்டோர் என்பது குறிப்பிடத்தக்கது..
# இராமன் ஆய்வுக் கழகம்

**இராமன் ஆய்வுக் கழகம்** அல்லது **இராமன் ஆராய்ச்சிக் கழகம்** (*Raman Research Institute*) இந்தியாவின் பெங்களூருவில் அமைந்துள்ள ஒரு ஆய்வுக் கழகம். இக்கழகம் இயற்பியலுக்கான நோபல் பரிசு பெற்ற சர். ச. வெ. இராமனால் 1948ஆம் ஆண்டில் துவங்கப்பட்டது.
# இராமன் ஆய்வுக் கழகம்

## ஆய்வுகள்

- வானியல் மற்றும் வானியற்பியல்
- திரவ படிகம்
- கோட்பாட்டு இயற்பியல்
- ஒளியியல்
- மென் கடத்துப் பொருட்கள்
# இராமன் ஆய்வுக் கழகம்

## வரலாறு

அறிவியல் சம்பந்தமாக ஆய்வுகள் நடத்த தனி ஒரு ஆய்வுக்கூடம் அல்லது கழகம் ஆரம்பிக்க வேண்டும் என்ற எண்ணம் எப்போதும் ராமனிடத்தில் இருந்துகொண்டிருந்தது. அதற்காக ராமன் அப்போதைய மைசூர் மகாராஜாவிடம் உதவி கேட்டார். மைசூர் மகாராஜாவும் உதவ முன்வந்தார். மகாராஜா தற்போதைய பெங்களுருவில் மல்லேஸ்வரம் என்ற இடத்தில் 10 ஏக்கர் பரப்பளவு கொண்ட இடத்தை ராமனுக்கு 1934 ஆம் ஆண்டு இந்திய அறிவியல் கழகம் ஆரம்பிப்பதற்காக கொடுத்து உதவினார். 1941 ஆம் ஆண்டு ராமன் இந்திய அறிவியல் கழகம் மற்றும் ராமன் ஆய்வு கழகம் ஆரம்பிக்க முதல் அடிக்கல் நாட்டப்பட்டது ஆனால் 1948 ஆம் ஆண்டு முதல்தான் ராமன் ஆய்வுக்கழகம் செயல்பாட்டிற்கு வந்தது. ராமன் எப்போதும் அரசாங்கத்திடம் உதவி கேட்கக்கூடாது என்பதில் கவனமாக இருந்தார். ஆய்வுகளுக்குத் தேவையான நிதியை தனியாரிடம் இருந்து திரட்டினார். இந்திய அறிவியல் கழகம் மற்றும் ராமன் ஆய்வுக்கழகம் இரண்டிற்கும் இறுதிவரை ராமனே தலைவராக இருந்து வழிநடத்தினார்.
# போபர்ஸ் ஊழல்

**போபர்ஸ் அவதூறு** (Bofors Scandal) இந்தியாவில் 1980 இல் நிகழ்ந்த மிக முக்கிய பீரங்கி பேர ஊழல் குற்றச்சாட்டு நிகழ்வாகும். இந்தியாவிற்காக போபர்சு நிறுவனத்திடம் இருந்து வாங்கிய 155 மிமீ பீரங்கிகள் (குட்டையான பீரங்கி வண்டி - howtzer) வாங்கியதில் தனிப்பட்ட இலாபம் அடைந்ததாக குற்றம் சாட்டப்பட்டது. இதில் சம்பந்தப்பட்டவராக முன்னாள் பிரதமர் இராஜிவ் காந்தி மீது குற்றம் சுமத்தப்பட்டது. இதன் காரணமாக அவரும் அவருடைய இந்திய தேசிய காங்கிரஸ் கட்சியும் 1989 தேர்தலில் தோல்வியைக் கண்டது.  
இந்த அவதூறு குற்றச்சாட்டின் இந்திய மதிப்பு 64 கோடி இந்திய ரூபாய்களாகும்.  
இந்த வழக்கு வெளிச்சத்துக்கு வருவதற்கு காரணமாக இருந்தவர் அப்பொழுது இந்திய பாதுகாப்புத்துறை அமைச்சராக பொறுப்பு வகித்த வி. பி. சிங். இது பத்திரிகைகளில் சித்ரா சுப்பிரமணியம் மற்றும் என். ராம் போன்ற பத்திரிகையாளர்களால் இந்து மற்றும் இந்தியன் எக்ஸ்பிரஸ் நாளிதழ்களின் மூலம் வெளியானது.  
இந்த ஊழலுக்கு இடைத்தரகராக செயல்பட்டவர் இத்தாலியத் தொழிலதிபரான ஒத்தோவியோ குவாத்ரோச்சி. இவர் இராஜிவ் காந்திக்கு மிக நெருக்கமானவர்.  
இதன் வழக்கின் விசாரணை நடந்து கொண்டிருக்கையில் இராஜிவ் காந்தி மே 21, 1991 அன்று படுகொலை செய்யப்பட்டார்.
# ஜொவாவோ பேர்னார்டோ வியெய்ரா

**ஜொவாவோ பேர்னார்டோ வியெய்ரா** (*João Bernardo "Nino" Vieira*, ஏப்ரல் 27, 1939 - மார்ச் 2, 2009) கினி-பிசாவு நாட்டின் தலைவராக 2005 அக்டோபர் 1 முதல் 2009 இல் அவர் படுகொலை செய்யப்படும் வரை பதவியில் இருந்ந்தவர். முன்னராக 1980 முதல் 1999 வரை இவர் கினி-பிசாவு நாட்டின் தலவராக இருந்து உள்நாட்டுப் போரின் பின்னர் தனது பதவியை இழந்திருந்தார். 2005 இ மீண்டும் அரசியலில் நுழைந்து அவ்வாண்டு இடம்பெற்ற தேர்தலில் வெற்றி பெற்றார். 2009 மார்ச் 2 ஆம் நாள் இவரை எதிர்த்த இராணுவக் குழுவினரால் சுட்டுக் கொல்லப்பட்டார். இவர் கொலை செய்யப்படுவதற்கு சில மணி நேரங்களுக்கு முன்னர் கினி-பிசாவு நாட்டின் இராணுவத் தளபதி *பட்டிசுட்டா வாய்* என்பவர் குண்டுவெடிப்பு ஒன்றின் போது கொல்லப்பட்டார்.
# திருச்சி பிரேமானந்தா

**பிரேமானந்தர்** (*Premananda*, **பிரேமானந்தா**, நவம்பர் 17, 1951 - பெப்ரவரி 21, 2011) என்பவர் இந்திய குருவும், தமிழ்நாட்டில் உள்ள பிரேமானந்தா ஆசிரமத்தை நிறுவியவரும் ஆவார். இலங்கையைச் சேர்ந்த இவர் மீது பாலியல் குற்றம், மற்றும் கொலைக்குற்றம் சுமத்தப்பட்டு இந்திய உச்ச நீதிமன்றத்தால் ஆயுள் தண்டனை விதிக்கப்பட்டது.
# திருச்சி பிரேமானந்தா

## வாழ்க்கைக் குறிப்பு

பிரேம்குமார் என்ற இயற்பெயரைக் கொண்ட பிரேமானந்தா இலங்கையைப் பிறப்பிடமாகக் கொண்டவர். இலங்கையின் மலையகத்தில் மாத்தளை நகரில் தனது ஆசிரமம் ஒன்றையும் அனாதை இல்லம் ஒன்றையும் நடத்தி வந்தார். ஈழப்போரை அடுத்து இவரும் இவரது சீடர்களும் 1984 ஆம் ஆண்டில் தமிழ்நாட்டிற்கு இடம்பெயர்ந்தனர். அவருடைய அனாதை இல்லத்தில் இருந்த சிலரையும் இவர் தன்னுடன் கூட்டிச் சென்றார். ஆரம்பத்தில் திருச்சிராப்பள்ளியில் ஓர் இடத்தில் தனது ஆசிரமத்தை ஆரம்பித்தார். 1989 இல் பாத்திமாநகருக்கு குடிபெயர்ந்தனர். இவ்வாசிரமத்தின் கிளைகள் இங்கிலாந்து, சுவிட்சர்லாந்து, பெல்ஜியம் மற்றும் ஏனைய பல நாடுகளிலும் திறக்கப்பட்டன.
# திருச்சி பிரேமானந்தா

## குற்றச்சாட்டுகள்

இவர் பெண்களிடம் தகாத முறையில் நடந்ததாக 1997 ஆம் ஆண்டு எழுந்த பலத்த சர்ச்சை மற்றும் புகார்களின் அடிப்படையில், நடத்தப்பட்ட காவல் துறை புலன் விசாரணையில், குற்றங்கள் நிருபணமாகியதால், இவர் கைது செய்யப்பட்டு சிறையிலடைக்கப்பட்டார். இவர் பாலியல் குற்றம், வெளிநாடுகளில் அனுமதியின்றி சொத்து குவித்தது, முதலீடு செய்தது, கொலைக்குற்றம் போன்ற பல குற்றங்களைப் புரிந்ததால் நீதிமன்றம் இவருக்கு இரட்டை ஆயுள் தண்டனை அளித்து சிறையில் அடைத்தது. இவருடன் சேர்ந்து குற்றச் செயல் புரிந்த இவருடைய மாமா, பக்கிரிசாமி , மயில் வாகனம் ஆகியோரும் தண்டிக்கப்பட்டனர். பக்கிரிசாமி என்பவருக்கு ஆயுள் தண்டனை வழங்கப்பட்டது. ஆனால் பக்கிரிசாமி 2001 ல் மரணமடைந்தார். தீர்ப்பை எதிர்த்து இந்திய உச்சநீதிமன்றத்தில் மேல்முறையீடு செய்தனர். இருப்பினும் உச்ச நீதிமன்றம் இவருடைய பாலியல் குற்றத்தையும், கொலைக் குற்றத்தையும் உறுதி செய்தது.  
இவருக்கு ஆதரவாக வாதாடியவர் இந்தியாவின் பிரபல வழக்கறிஞரான இராம் ஜெத்மலானி.இவருக்கு எதிராக வாதாடி பிரேமானந்தாவுக்கு இரட்டையாயுள் தண்டனை வாங்கிக்கொடுத்த வழக்கறிஞர் கும்பகோணத்தை சேர்ந்த கீதாலயன் என்கின்ற சுகுமாரன் ஆவார். இவருக்கு இரட்டை ஆயுள் தண்டனை வழங்கிய பெண் நீதிபதி திருமதி பானுமதி.
இவர் கைது செய்யப்பட்டு கடலூர் மத்திய சிறையில் அடைக்கப்பட்டார். ஆனால் சில ஆண்டுகளில் அவருக்கு உடல் நலக் குறைவு ஏற்பட்டதையடுத்து சென்னை புழல் சிறைக்கு மாற்றப்பட்டார். நீதிமன்ற சிறப்பு அனுமதியுடன் தனியார் மருத்துவமனையில் சேர்க்கப்பட்டு 21 பெப்ரவரி 2011ல் மஞ்சள் காமாலை நோய் காரணமாக மரணமடைந்தார்.
# ஆம்பியர்

**ஆம்பியர்** (குறியீடு: A) என்பது மின்னோட்டத்தின் அனைத்துலக முறை அலகுகளில் (SI) அடிப்படை அலகு ஆகும். மின்னோட்டம் பாயும் மின் கடத்திகளுக்கிடையே உருவாகும் மின்னியக்கு விசையை அளப்பதே ஆம்பியர் என அனைத்துலக முறை அலகுகள் விளக்குகின்றன.  
ஒரு விநாடியில் பாயும் ஒரு கூலோம் (6.241&nbsp;&times;&nbsp;10<sup>18</sup> எதிர்மின்னிகள்) மின்மமே ஒரு ஆம்பியர் என வரைவிலக்கணப்படுத்தப்படும். (1775–1836) ஆகிய ஆண்டுகளில் வாழ்ந்த பிரெஞ்சு இயற்பியலாளர் ஆந்த்ரே-மாரி ஆம்பியர் பெயரால் இவ்வலகு அழைக்கப்படுகிறது. இவர் மின்னியக்கவியலின் தந்தை என அழைக்கப்படுகிறார்.  
அளவில் மாறுபடாத மின்னோட்டம் சில்வர் நைட்ரேட் கரைசலில் பாய்ந்து 0.0011180 கிராம் வெள்ளியை ஒரு
நொடியில் படியச் செய்யுமானால் அது உலகப் பொது ஆம்பியர் (International ampere) எனப்படும். இதுவும் ஆம்பியருக்கான ஒரு விளக்கமாகும்.  
ஓம் விதியின்படி , ஒரு மின்சுற்றில் மின்தடையானது, மின் இயக்க விசைக்கு நேர்விகித்திலும் அதில் பாயும் மின்னோட்டத்திற்கு எதிர் விகிதத்திலும் இருக்கிறது.அதாவது R = V/I க்குச் சமம்.அல்லது  
::I=V/R ஆகும்.  
இதிலிருந்து, ஒரு ஓம் மின் தடையினை ஒரு வோல்ட் மின்னழுத்த வேறுபாட்டில் வைத்திருக்கும் போது அதில்
பாயும் மன்னோட்டம் ஒரு ஆம்பியருக்குச் சமம் ஆகும்.
# ஆம்பியர்

## வரையறை

அனைத்துலக அலகு முறையில் ஆம்பியர் என்பது கீழ்க்கண்டவாறு விளக்கப்படுகிறது:
<blockquote>  
ஒரு ஆம்பியர் என்பது, வெற்றிடமொன்றில் 1 மீட்டர் தொலைவில் உள்ள இரண்டு முடிவிலி இணையாகச் செல்லும் நீளக் கம்பிகளுக்கு இடையில் 2 x 10<sup>-7</sup>நியூட்டன் எனும் விசையை ஒரு மீட்டர் நீளத்தில் தோற்றுவிக்கும், மாறாத மின்னோட்டத்தின் அளவு என வரையறுக்கப்படுகிறது. இதில் கம்பிகளின் குறுக்களவு விட்டு விடத்தக்கதாகக் கொள்ளப்படுகிறது.
</blockquote>  
ஆம்பியரின் விசை விதியின் படி மின்னோட்டம் பாயும் இரு இணை கம்பிகளுக்கிடையே ஒரு ஈர்க்கும் அல்லது விலக்கும் விசை உள்ளது. இந்த விசையின் அளவே ஆம்பியரை அளக்க பயன்படுகிறது.  
அனைத்துலக அலகு முறையில் மின்மத்தை அளக்கும் கூலும் என்பது "ஒரு விநாடி நேரத்தில், ஒரு ஆம்பியர் மின்னோட்டம் பாய்வதால் உண்டாவதாகும்"  
எதிரிடையாக, ஒரு ஆம்பியர் மின்னோட்டம் என்பது ஒரு விநாடி நேரத்தில், ஒரு கூலும் மின்மத்தால் உருவாகிறது.  
:<math>\rm 1\ A=1\tfrac C s.</math>  
பொதுவாக, *I* என்ற மாறாத மின்னோட்டம், *t* என்ற நேரத்தில் பாயும் போது உண்டாகும் *Q* மின்மத்தை கீழ்க்கண்ட சமன்பாட்டின் மூலம் காணலாம்:
.
# ஆம்பியர்

## வரலாறு

ஆம்பியர் என்பது சென்டி மீட்டர்-கிராம்-விநாடி அலகு முறையிலுள்ள மின்னோட்ட அளவில் பத்தில் ஒரு பங்காக முதலில் வரையறுக்கப்பட்டது. அது இப்போது ஆப்ஆம்பியர் (abampere) என அழைக்கப்படுகிறது. இது ஒரு சென்டி மீட்டர் தொலைவில் வைக்கப்பட்டுள்ள ஒரு சென்டி மீட்டர் நீளமுள்ள இரு கம்பிகளுக்கிடையே
இரண்டு டைன் விசையை உண்டாக்கும் மின்னோட்டத்தின் அளவாகும்.  
*சர்வ தேச ஆம்பியர்* என்பது தற்போதுள்ள ஆம்பியர் அலகின் முன்பு வரையறுக்கப்பட்டது. இது வெள்ளி நைட்ரேட் கரைசலில் வெள்ளியை ஒரு நொடியில் படியச் செய்யும் மின்னோட்டத்தின் அளவாகும்.
பின்னர் செய்யப்பட்ட துல்லியமான செயல் முறைகளின் படி, மின்னோட்டத்தின் அளவு எனக் கண்டறியப்பட்டது.  
வலு என்பது மின்னோட்டம் மற்றும் மின்னழுத்தம் ஆகியவற்றின் பெருக்கல் தொகைக்குச் சமம். அதனால் ஒரு ஆம்பியர் என்பதை ஒரு வாட்டு வலு / ஒரு வோல்ட் மின்னழுத்தம் எனவும் கணக்கிடலாம்.
# ஆம்பியர்

## முன்மொழியப்பட்டுள்ள எதிர்கால வரையறை

இரு மின்னோட்டம் பாயும் கம்பிகளுக்கிடையேயுள்ள விசையின் அளவை விட, ஆம்பியரை அடிப்படை மின்மங்கள் பாயும் வீதத்தைக் கொண்டு கணக்கிடுவது சிறப்பாகக் கருதப்படுகிறது.  
முன்மொழியப்பட்ட மாற்றமாக 1&nbsp;A என்பது ஒரு குறிப்பிட்ட எண்ணிக்கையிலான அடிப்படை மின்னூட்டங்கள், ஒரு விநாடியில் பாயும் வீதத்தைக் கொண்டு ஒரு ஆம்பியர் என்பது கணக்கிடப்படுகிறது. எடைகள் மற்றும் அளவுகளுக்கான சர்வதேச செயற்குழு 2005 ஆம் ஆண்டு இந்த மாற்றத்தை ஏற்றுக்கொண்டது.
# சூபிக் கதை

**கதையின் பெயர்:** **சந்திர காந்தக்கல்**  
பல வருடங்களுக்கு முன்னால் தான் சென்றிருந்த ஓர் ஊருக்கு மாறுவேடமிட்டு, சூஃபி ஞானி மீண்டும் போனார். ஏனெனில், முன்பு அவர் சென்ற போது, அவரின் அறிவுரைகளைக் கேட்காமல், சூஃபியின் மீது கோபம் கொண்டு, அவரைக் கற்களால் அடித்து விரட்டியிருந்தனர்.  
தற்பொழுது அவரை அடையாளம் தெரிந்து கொள்ளாத மக்களிடம், *என்னிடம் ஒரு **சந்திர காந்தக்கல்** இருக்கிறது. அபூர்வ கற்களை வியாபாரம் செய்யும் எனக்கு, இந்தக் கல் என் வீட்டுத் தோட்டத்தில் கிடைத்தது. இது சந்திரனிலிருந்து, பூமியில் விழுந்ததாகப் பெரியவர்கள் சொன்னார்கள். அக்கல்லைப் பார்த்தாலே, செய்த பாவங்கள் விலகும். நோய் நீங்கும். எதிரிகள் விலகுவர்* என பலவாறு சோதிடரைப் போல உரை நிகழ்த்தினார்.  
உடனே, மக்கள் அவரைச் சூழ்ந்து கொண்டனர். *நான்தான் முதலில் பார்ப்பேன், எனக்குத் தான் முதலில்.. *என்று அங்கே பெரிய அடிதடி ரகளையே நடந்தது. சூஃபி உடனே அவர்களைப் பார்த்து , *இதை சும்மா காட்ட மாட்டேன். இதைப் பார்க்கக் கட்டணம்* என்று கூறி, அதற்கான கட்டணத்தைக் கூறினார். அக்கட்டணத்தை மக்கள் ஏற்று , சந்திர காந்தக்கல்லைப் பார்க்க வரிசையில் நின்றனர். எல்லோரும் உரிய கட்டணத்தைக் கொடுத்து, அந்த** சந்திர காந்தக்கல்லைப்** பார்த்தனர். பலர் தங்கள் சிரமங்கள், அப்பொழுதே விலகியதாகக் கூறி வியந்தனர். சிறிது நேரத்திலேயே, ஞானிக்கு நிறைய பணம் சேர்ந்து விட்டது.  
அன்று மாலை கூடியிருந்த மக்கள் முன் ஞானி, மக்களால் சேர்ந்த பணம் அனைத்தினையும் கொட்டினார்.
பின்பு, பின்வருமாறு உரை நிகழ்த்தினார். *சில நாட்களுக்கு முன் நான் உங்களிடம் நல்லதைச் சொன்ன போது, நீங்கள் என்னைக் கற்களால் அடித்து விரட்டினீர்கள். உங்களுக்கு ஞாபகம் இருக்கிறதா? அங்ஙனம் அடித்தக் கற்களுள் ஒன்று தான், **இந்த சந்திர காந்தக்கல்**. இந்த முறை, நான் மிகைப்படுத்திப் பொய்யானத் தகவலைச் சொன்னேன். நீங்கள் பணத்தை அள்ளிக் கொடுக்கிறீர்கள். உழைக்காமல் பொருளீட்டப் பார்க்கிறீர்கள்* என்றுரைத்து விட்டு, மாறுவேடத்தினைக் களைந்தார்.  
அதனைக் கண்ட மக்கள் அதிர்ச்சியடைந்து, வெட்கி தலைக்குனிந்தனர். அப்பொழுது ஞானி, அவர்கள் கொடுத்த அனைத்துப் பணத்தினையும் அவர்களிடமே கொடுத்து விட்டு, அங்கிருந்து அகன்றார்.
# பிரியாகந்தைடீ

**பிரியாகந்தைடீ** *(Priacanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 18 இனங்கள் அடங்கியுள்ளன. இக் குடும்பத்தைச் சேர்ந்த மீனினங்கள் கடினமான முட்களைக் கொண்ட செதில்களைக் கொண்டுள்ளன. இதனால், இக் குடும்பத்துக்கு *பிரியோ* *(கடிக்கும்)*, *அக்காந்தா* *(முள்)* என்னும் சொற்களின் சேர்க்கையால் உருவான *பிரியாகந்தைடீ* என்னும் பெயர் கொடுக்கப்பட்டுள்ளது. இக் குடும்பத்திலுள்ள இனத்து மீன்கள் பொதுவாகப் பெரிய கண்களைக் கொண்டவை. இதனால் இவற்றை ஆங்கிலத்தில் *பெருங்கண்* *(bigeye)* என அழைப்பர். ஊனுண்ணும், இரவில் இரைதேடும் இவற்றின் வாழ்க்கை முறைக்கு இப் பெரிய கண்கள் உதவியாக உள்ளன. பிரியாகந்தைடீக்கள் பெரும்பாலும் ஒளி பொருந்திய சிவப்பு நிறமானவை. எனினும், வேறு நிறங்களைக் கொண்ட மீனினங்களும் இக் குடும்பத்தில் உள்ளன. பெரும்பாலான இக் குடும்ப மீன்கள் அதிக அளவாக 30 சதம மீட்டர் (12 அங்குலம்) வரை வளர்கின்றன. சில இனங்கள் 50 சதம மீட்டர்கள் (20 அங்குலம்) வரை வளரக்கூடியன.  
*பிரியாகந்தைடீ* குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றின் வெப்பவலய, துணைவெப்பவலயப் பகுதிகளில் வாழ்கின்றன. பொதுவாக இவைகளைப் பவளப்பாறைகள் அல்லது கடலடியில் துருத்திக் கொண்டிருக்கும் பாறைகளுக்கு அண்மையில் காணலாம். இவற்றில் சில இனங்கள் உணவுக்காகப் பிடிக்கப்படுகின்றன.
# பிரியாகந்தைடீ

## வகைப்பாடு

, மாலைதீவுகள்]]  
*பிரியாகந்தைடீ* குடும்பம் 4 பேரினங்களாகப் பிரிக்கப்படுகின்றன.
1. *பிரியாகாந்தசு* *(Priacanthus)*
1. *பிரிசித்தியெனிசு* *(Pristigenys)*
1. *எட்டரோபிரியாகாந்தசு* *(Heteropriacanthus)*
1. *கூக்கியோலசு* *(Cookeolus)*
# அப்போகொனைடீ

**அப்போகொனைடீ** *(Apogonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய கடற் பகுதிகளில் காணப்படுகின்றன. முக்கியமாக இவை கடல் மீன்கள், சில இனங்கள் உவர் நீரிலும் வாழுகின்றன. இவற்றுள் சில இனங்கள் மீன் காட்சியகங்களில் விரும்பி வைக்கப்படுகின்றன. இவை சிறியனவாகவும், அமைதியானவையாகவும், அழகிய நிறங்கள் கொண்டவையாகவும் இருப்பதால் அவற்றை மக்கள் பார்க்க விரும்புகின்றனர்.  
பொதுவாக இவை சிறிய மீன்கள். பெரும்பாலான இனங்கள் 10 சதம மீட்டர்களுக்கும் (3.9 அங்குலம்) குறைவான நீளம் கொண்டவை. வாய் பெரிதாக அமைந்திருப்பதும், முதுகுச் செட்டைகள் இரண்டாகப் பிரிந்து இருப்பதுவும் இவற்றின் சிறப்பு இயல்பாகும். வெப்பவலய, துணைவெப்பவலயக் கடல்களில் வாழும் இக் குடும்ப மீன்கள் பொதுவாகப் பவளப்பாறைத் திட்டுகளிலும், குடாப் பகுதிகளிலும் அதிகமாகக் காணப்படுகின்றன.  
இவை இரவு நேரங்களிலேயே உணவு தேடுகின்றன. பகலில் பவளப்பாறைகளில் உள்ள இருண்ட இடுக்குகளில் மறைந்து இருக்கின்றன. இவற்றுட் சில மீனினங்கள் ஆண் மீன்களின் வாய்க்குள் முட்டை இடுகின்றன.
# அப்போகொனைடீ

## வகைப்பாடு

இக் குடும்பத்தின் 2 துணைக் குடும்பங்களில் 24 பேரினங்களைச் சேர்ந்த 331 இனங்கள் உள்ளன.
**அப்போகொனைடீ** குடும்பம்
- **அப்போகொனைனீ** துணைக்குடும்பம்
- *அப்போகோன்* *(Apogon)*
- *அப்போகொனிக்திசு* *(Apogonichthys)*
- *ஆர்க்காமியா* *(Archamia)*
- *அசுட்ராபோகோன்* *(Astrapogon)*
- *செர்கேமியா* *(Cercamia)*
- *செய்லோடிடெரசு* *(Cheilodipterus)*
- *கொரந்தசு* *(Coranthus)*
- *ஃபௌலேரியா* *(Fowleria)*
- *குளொசாமியா* *(Glossamia)*
- *ஓலாப்போகன்* *(Holapogon)*
- *லாக்னேராத்தசு* *(Lachneratus)*
- *மியோனோரசு* *(Mionorus)*
- *நியாமியா* *(Neamia)*
- *நெக்டாமியா* *(Nectamia)*
- *ஃபியோப்டிக்சு* *(Phaeoptyx)*
- *தெராப்போகன்* *(Pterapogon)*
- *ராப்டாமியா* *(Rhabdamia)*
- *சிபாமியா* *(Siphamia)*
- *இசுபீராமியா* *(Sphaeramia)*
- *வின்சென்டியா* *(Vincentia)*
- **சியூடாமினீ** *(Pseudaminae)* துணைக்குடும்பம்
- *சிம்னாபோகன்* *(Gymnapogon)*
- *பக்சுட்டன்* *(Paxton)*
- *சியூடமியா* *(Pseudamia)*
- *சியூடமியோப்சு* *(Pseudamiops)*
# பண்டங்களின் கதை

**பண்டங்களின் கதை** (*The Story of Stuff*, *த இசுடோரி ஒஃப் இசுடஃப்*) என்பது நுகர்வுப் பண்பாட்டை விமர்சிக்கும் ஒரு விபரணப் படம். இத்திரைப்படம் 20 நிமிடம் நீளம் ஓடக்கூடியது. இந்தப் படத்தை அன்னி லெனார்டு என்பவர் விபரணம் செய்தார். இந்தப் படத்தை இணையத்தில் இலவசமாகப் பாக்கலாம். இதனை 4 மில்லியன் நபர்கள் இதுவரை பார்த்துள்ளதாக தளம் தெரிவிக்கிறது.
# பண்டங்களின் கதை

## உள்ளடக்கம்

இப் படம் தற்போதைய மனித பொருளாதாரச் செயற்பாட்டை ஐந்து பிரிவுகளாகப் பிரிக்கிறது. அவை:
1. Extraction - பிரித்தெடுத்தல்
1. Production - உற்பத்தி
1. Distribution - விநியோகித்தல்
1. Consumption - நுகர்வு
1. Disposal - கழிவாக்கல்  
இந்த நேரிய செயற்பாடு பேண தாகாதது என்றும். இது திட்டமிட்டு மக்களின் மீது திணிக்கப்பட்டது என்றும் இப்படம் கூறுகிறது. பொருட்களைக் கழிவாக்காமல், ஒரு சுழற்சி முறை பொருளாதரமே பேணத்தகுந்தது என்றும் இப் படம் எடுத்துரைக்கிறது.  
இயற்கை வழங்கள் சுரண்டப்படல், சூழல் மாசுறல், மனித விரக்தி ஆகியவை 1950 களின் பின்னர் அறிமுகப்படுத்தப்பட்ட நுகர்வுப் பண்பாட்டால் அதிகரித்து வருகிறது என்கிறது.
சில கருத்துரைகள்:
- அளவுக்குமீறி மீன்பிடித்தால் பெரும்பாலான மீன்பிடி பகுதிகளில் மீன்கள் இல்லை.
- உற்பத்தி நிறுவனம் கழிவுகளை இலவசமாக சூழலில் விடுவதால் (எ.கா: வேதியியல் கழிவுகள், மாசு வாயுக்கள்), ஒரு பொருளின் உண்மையான உற்பத்திச் செலவு ஈடுசெய்யப்படுவதில்லை (externalized costs).
- ஒரு கணினியின் micro processor உம் இயங்கு தளமும் பழசாகிவிடும். பயனர்கள் அதை மட்டும் இன்றைப்படுத்தாமல் கணினியை முழுவதுமாக எறிந்துவிட்டு, புதிசு வாங்குகிறார்கள். இது வீண்செலவு, கழிவு.
- planned obsolescence, perceived obsolescence
- ஐக்கிய அமெரிக்காவின் 50% வரி வருமானம் படைத்துறைக்கு செலவிடப்படுகிறது.
# பண்டங்களின் கதை

## விமர்சனம்

- இயற்கை வளங்களை திறனாக பயன்படுத்துவதில் தொழில்நுட்பம் ஒரு முக்கியப் பங்கு வகிக்கிறது. தொழில்நுட்பத்தை ஒரு முக்கிய கூறாக இப் படம் கருத்தில் கொள்ளவில்லை.
- ஒரு பொருளை பெரும் தொகையில் உற்பத்தி செய்யும் பொழுது, அப்பொருளின் விலை குறைகிறது. அது குறைந்த விலைக்கு ஒரு காரணாமக இருக்கலாம். இந்த குறிப்பு பதிவு செய்யப்டவில்லை.
- வணிக நிறுவனங்களை குற்றவாளிகளாகவும், சமூகத்தை அப்பாவிகளாகவும் சித்தரிக்கிறது.
# செயந்திர சரசுவதி

**செயேந்திர சரசுவதி** அல்லது **ஜெயேந்திர சரஸ்வதி சுவாமிகள்** (சூலை 18, 1935 - பெப்ரவரி 28, 2018) **69-ஆவது சங்கராச்சாரியார்** (குரு) இந்து சமயத்தின் ஒரு பிரிவான சுமார்த்த பிரிவினருக்கான காஞ்சி காமகோடியின் பீடாதிபதி ஆவார்.
# செயந்திர சரசுவதி

## வரலாறு

திருவாரூர் மாவட்டம், இருள்நீக்கி என்ற கிராமத்தில் 18 சூலை 1935 அன்று, சுப்ரமணியம் மகாதேவன் என்ற இயற்பெயரைக் கொண்டு பிறந்தார். இவரது தந்தை இந்திய தொடருந்து துறையில் பணியாற்றியவர். ஆறு ஆண்டுகள் சங்கரமடத்தின் வேதபாட சாலையில் பயின்ற சுப்பிரமணியன், 22 மார்ச் 1954 அன்று தனது 19 வது வயதில், ஜெயேந்திர சரஸ்வதி எனப் பெயர் மாற்றம் பெற்று காஞ்சி சங்கர மடத்தின் இளைய மடாதிபதியாகப் பொறுப்பேற்றார். பின்னர் 40 ஆண்டுகள் கடந்து, சந்திரசேகர சரசுவதியின் மறைவிற்குப் பின் 1994ம் ஆண்டில், காஞ்சி சங்கர மடத்தின் 69 வது பீடாதிபதியாகப் பொறுப்பேற்றார்.  
1987இல் சன்னியாசிகளுக்கான சாதுர்மாசிய விரதத்தை பாதியில் விட்டு தலைமறைவானார். அப்போது அவருக்கு பதிலாக புதிய இளைய சங்கராச்சாரியாராக விசயேந்திர சரசுவதி நியமிக்கப்பட்டார். தேடுதலில் தலைக்காவிரியில் துறவி ஆடைகளை துறந்து தலைமறைவாக இருந்தவரை மீணடும் காஞ்சிக்கு கொண்டுவந்தனர். இதனால் ஒரே நேரத்தில் விதிகளுக்கு மாறாக மூன்று சங்கராச்சாரியார்கள் மடத்தில் இருந்தனர்.  
காஞ்சிபுரம் சங்கர்ராமன் கொலை வழக்கில், 11 நவம்பர் 2004 அன்று ஜெயந்திர சரசுவதி கைதுசெய்யப்பட்டார். 10 சனவரி 2005 அன்று உச்ச நீதிமன்றம் அவரை பிணையில் விடுவித்தது. புதுச்சேரி சிறப்பு நீதிமன்றத்தில் நடைபெற்ற சங்கரராமன் கொலை வழக்கில், அவர் மீதான குற்றம் உறுதி செய்யப்படாததால், 27 நவம்பர் 2013 அன்று கொலை வழக்கிலிருந்து ஜெயந்திர சரசுவதி சங்கராச்சாரியார் விடுவிக்கப்பட்டார்.  
28 பிப்ரவரி 2018 அன்று ஜெயேந்திர சரஸ்வதியின் மறைவையடுத்து இளைய மடாதிபதியான விஜயேந்திர சரஸ்வதி காஞ்சி சங்கர மடத்தின் 70வது குருவாக செயல்படுவார்.
# செயந்திர சரசுவதி

## சிறப்பு

இவரின் புரோகிதத்தன்மையாலும் ஆழ்ந்த புலமையாலும் இந்து சமயத்தினரிடையே செல்வக்குடையவராகத் திகழ்கிறார். காஞ்சி மடத்தின் அதிகாரம் பெற்றத் தலைவராக விளங்குகிறார். இம்மடத்தில் பல வெளிநாடு வாழ் இந்தியர்கள் குறிப்பாக அமெரிக்கா நாட்டில் வாழ்பவர்கள் பலர் காஞ்சி மடத்தின் ஆதரவாளர்களாக உள்ளனர். இம்மடம் பல பள்ளிகளையும் , மருத்துவமனைகளையும், சென்னையில் இயங்கும் சங்கர நேத்ராலயா மற்றும் கவுகாத்தி, அசாம், மற்றும் இந்து மிசன் மருத்துவமனை, குழந்தைகள் மருத்துவமனை மற்றும் தமிழுநாடு மருத்துவமனை போன்றவைகளை இயக்குகின்றன.
# செயந்திர சரசுவதி

## சர்ச்சைகள்

### மடத்தைவிட்டு வெளியேறுதல்

1987 ஆகத்து 23 ஆம் நாள் நள்ளிரவில் காஞ்சி மடத்தைவிட்டு யாருக்கும் சொல்லாமல் ஜெயேந்திரர் வெளியேறினார். சங்கராச்சாரியாராக இருப்பவர்கள் எப்போதும் தன் தண்டம் என்னும் புனித கழியை பிரியக் கூடாது என்பது மரபு. ஆனால் அதை மடத்திலேயே விட்டுவிட்டு அவர் வெளியேறினார். மேலும் சாதுர்மாசை பூஜை காலத்தில் பீடாதிபதிகள் வெளியேறக்கூடாது என்ற விரதத்தையும் மீறி அவர் வெளியேறினார். அவர் எங்கு இருக்கிறார் என்பது மர்மமாக இருந்தது. இதையடுத்து சங்கர மடத்தின் பீடாதிபதியான சந்திரசேகர சரஸ்வதி சுவாமிகள் ஜெயேந்திரர் தன் தண்டத்தையும், கமண்டலத்தையும் விட்டு வெளியேறியுள்ளார். எனவே அவர் மீண்டும் மடத்துக்கு வாரிசாக திரும்ப இயலாது என்று, புதிய இளைய பீடாதிபதியாக விசயேந்திர சரசுவதி சுவாமிகளை நியமித்தார். இதன் பிறகு ஜெயேந்திரர் கர்நாடக மாநிலம் குடகில் இருப்பது தெரியவந்தது. பின்னர் அவர் செப்டம்பர் 8 ஆம் தேதி மடத்துக்குத் திரும்பி, மீண்டும் இளைய பீடாதிபதியாக செயல்பட்டார். அவர் காஞ்சி பீடாதிபதியுடன் சண்டையிட்டு மடத்தை விட்டு வெளியேறியதாகவும் பின்னர் சிலர் செய்த சமரசத்தால் மீண்டும் மடத்துக்குத் திரும்பியதாகவும் கருத்துகள் பரவின.
# செயந்திர சரசுவதி

## சர்ச்சைகள்

### தடைச்சட்டம்

தமிழக முதல்வர் ஜெயலலிதாவின் ஆட்சியில் தமிழகத்தில் சங்கராச்சாரியரின் அபிப்பிராயப்படி சில சட்டங்களை இயற்றியது. விலங்குகளை கோவில்களில் இறைவனுக்காக பலி கொடுப்பதை தடுக்கும் சட்டம் அவ்வாறு பலிகொடுக்கும் சமுதாயத்தினரின் எதிர்ப்புக்கிடையே நடைமுறைப்படுத்தப்பட்டது.
# செயந்திர சரசுவதி

## சர்ச்சைகள்

### பாலியல் குற்றச்சாட்டு

பிரபல தமிழ் எழுத்தாளரான அனுராதா ரமணன், ஊடகவியலாளர் சந்திப்பில் செயந்திர சரசுவதி தன்னிடம் பாலியல் ரீதியாக முறைகேடாக நடந்துகொண்டதாகக் குற்றம்சாட்டினார். சங்கரமடத்தின் சார்பில் ஒரு பக்தி பத்திரிகை துவங்கப்போவதாகக் கூறி, தான் அழைக்கப்பட்டதாகவும் அப்போது தனிமையில் தன்னிடம் ஆபாசமாக பேசிய ஜெயேந்திர சரஸ்வதி முறைகேடாக நடக்க முயன்றதாகவும் அவர் குற்றஞ்சாட்டினார்.
# செயந்திர சரசுவதி

## சர்ச்சைகள்

### கொலைக் குற்றச்சாட்டு

நவம்பர் 11, 2004, அன்று காஞ்சி வரதராஜப் பெருமாள் கோயில் மேலாளர் சங்கரராமன் கொலை வழக்கில் ஜெயந்திர சரஸ்வதி கொலைக்குற்றத்திற்காக கைது செய்யப்பட்டு சிறையில் அடைக்கப்பட்டார் தமிழக முதலமைச்சர் செயலலிதாவின் ஆட்சியில். ஜனவரி 10, 2005 அன்று உச்சநீதிமன்றத்தால் பிணை ஆணையின் மூலம் விடுவிக்கப்பட்டார். கீழ் நீதிமன்றம் இவரது பிணை விடுவிப்பு மனுவை நிராகரித்தது குறிப்பிடத்தக்கது. மேலும் உச்ச நீதிமன்றம் இவர் மீதுள்ள குற்றவழக்குகளை தமிழக உயர்நீதிமன்றத்திலிருந்து புதுவை நீதிமன்றத்திற்கு மாற்ற உத்தரவிட்டு அதன்படி இவ்வழக்கு புதுவையில் விசாரிக்கப்பட்டு வந்தது. நவம்பர் 27 2013, அன்று உயர்நீதிமன்றத்தின் தீர்ப்பின்படி இவ்வழக்கிலிருந்து ஜெயந்திர சரஸ்வதி விடுதலை செய்யப்பட்டார்.
# செயந்திர சரசுவதி

## சர்ச்சைகள்

### ஊடகங்களின் பரபரப்பு

கைது செய்யப்பட்டபோது ஊடகங்கள் மக்களிடையே பரபரப்பை உண்டாக்கின. வழக்கின் தன்மை மாறியதாலும் , அடிக்கடி நீதி மன்றங்களை மாற்றியதாலும் ஊடகங்களின் ஈடுபாடு நாளடைவில் குறைந்தது. ஊடகங்களின் செயல்பாடுகளை ஆந்திர நீதிமன்றமும் கண்டித்துள்ளதுஎன்பது குறிப்பிடத்தக்கது.
# செயந்திர சரசுவதி

## அரசியல் கட்சி துவக்கம்

தமிழ்நாடு தேசிய ஆன்மிக மக்கள் கட்சி என்பது செயந்திர சரசுவதியால் நெறிப்படுத்தப்படும் அரசியல் கட்சி எனக் குறிப்பிடப்படுகிறது. இது மார்ச் 2011 இல் தொடங்கப்பட்டது.
# செயந்திர சரசுவதி

## இறப்பு

சர்க்கரை நோயால் அவதிப்பட்டு வந்த ஜெயேந்திரர் போரூரில் உள்ள தனியார் மருத்துவமனையில் அனுமதிக்கப்பட்டு 3 நாட்கள் சிகிச்சை பெற்று வந்தார். பெப்ரவரி 28, 2018 அன்று காலை அவருக்கு திடீரென மூச்சுத்திணறல் ஏற்பட்டதால் காஞ்சி சங்கர மடம் அருகே உள்ள தனியார் மருத்துவமனையில் அவர் அனுமதிக்கப்பட்டு அங்கு சிகிச்சை பலனளிக்காமல் அன்றைய தினமே காலமானார்.
# செயந்திர சரசுவதி

## இதனையும் காண்க

- காஞ்சி சங்கர மடம்
- சந்திரசேகர சரசுவதி - 68வது காஞ்சி சங்கர மட பீடாதிபதி
- விசயேந்திர சரசுவதி -70வது காஞ்சி சங்கர மட பீடாதிபதி
- சத்ய சந்திரசேகரேந்திர சரஸ்வதி -71வது காஞ்சி சங்கர மட பீடாதிபதி
# போபர்ஸ்

பயன்படுத்தப்பட்ட போபர்ஸ் பீரங்கி]]
**போபர்ஸ்** இரும்புத் தொழில் நிறுவனமான, இது சுவீடன் நாட்டில் **கார்ல்ஸ்கோகா** வில் அமைந்துள்ளது. 1646 ல் உருவாக்கப்பட்ட *ஹேமர் மில் பூபர்ஸ்* எனும் நிறுவனத்திடமிருந்து தோன்றியதாகும். போபர்ஸ் நிறுவனம் நிர்மானிக்கப்பட்ட ஆண்டு 1873.  
1999 ஆம் ஆண்டு **சாப்** என்ற *செல்சியஸ் குழு* நிறுவனம் இதைத் தாய் நிறுவனமான *போபர்ஸிடமிருந்து* வாங்கியது. சாப் எரிகணைத் தயாரிப்பின் பக்கம் திரும்பியதால். செப்டம்பர் 2000 ல் ஐக்கிய அமெரிக்காவிலுள்ள , ஐக்கிய இராணுவத் தளவாடத் தொழிற்சாலை (யூ டி ஐ-UDI-United Defense Industries) போபர்ஸ் படைக்கலன் பிரிவை தன் வசமாக்கிக்கொண்டது.  
தப்பொழுது **போபர்ஸ்** இரண்டு வகை நிறுவனங்களாகப் பிரிந்து செயல்படுகின்றது.
- **பி ஏ இ போபர்ஸ்**
- **சாப் போபர்ஸ்**  
போபர்ஸ் ஐ நிர்வகித்த மிகப்பழமையானத் தலைவர்களில் குறிப்பிடத் தக்கவர் ஆல்பிரட் நோபல், நிர்வகித்த ஆண்டு 1894 முதல் அவர் இறந்த டிசம்பர் 1896 வரை. இவர் காலத்தில் இத் தொழிற்சாலை மிகவும் மேம்பட்டது.  
*போபர்ஸ்* என்ற வணிக சின்னம் புகழடையக் காரணமானத் தயாரிப்பாக **40 மிமீ எதிர் வான்படை தாக்குதல் சுடுகலன்** ஐக் கூறலாம். இரண்டாம் உலகப்போரில் பெரிதும் பயன் பட்ட இதை **போபர்ஸ் சுடுகலன்** என்று அழைக்கப்பட்டது.  
போபர்ஸ் நிறுவனம் சமீபக் காலங்களில் பல சந்தேக சர்ச்சைகளில் சிக்கிக்கொண்டது. இதனால் போபர்சிற்கு அவதூறு நிலை ஏற்பட்டது. சுவீடனால் 1986 ல் இந்தியாவுக்கு வழங்கப்பட்ட படைக்கலன்களில் தனிப்பட்ட ஆதாயம் அடைந்ததாக இன்று வரை நிருபிக்கப்படாத குற்றச் சிக்கலில் சிக்கிக்கொண்டது.
# நடுநிலை நாடு

ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு **நடுநிலை நாடு** என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.  
1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.
# நடுநிலை நாடு

## தற்பொழுது நடுநிலை அமைப்பில் அங்கம் வகிக்கும் நாடுகள்

-
-
-
-
-
-
-
-
-
# வெள்ளை மூக்குக்கொம்பன்

**வெள்ளை மூக்குக்கொம்பன்** என்பது மூக்குக் கொம்பன் இனங்களிலேயே மிகப்பெரிய அளவுடைய இனம் ஆகும். இதில் மொத்தம் இரண்டு துணையினங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (*Ceratotherium simum simum*) வகையில் இன்று ஏறத்தாழ 14,500 விலங்குகள் உள்ளன. வட வெள்ளை காண்டாமிருகம் (*Ceratotherium simum cottoni*) மிக இக்கட்டான அளவு அருகிவிட்டது. அந்த இனத்தில் தற்போது (2018) மொத்தம் இரண்டு பெண்கள் மட்டும் தான் உலகில் உயிருடன் இருக்கின்றன. அவற்றில் ஒன்று 2015 ஆம் ஆண்டு நவம்பர் மாதம் நோய் தொற்றின் காரணமாக இறந்துவிட்டது.  
வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது.. முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.
# கருப்பு மூக்குக்கொம்பன்

---
**கருப்பு மூக்குக்கொம்பன்**, மூக்குக்கொம்பன் என்னும் பெரும் விலங்குப் பேரினத்தில் உள்ள ஓர் விலங்கு இனம். இது இன்று இயற்கையில் கிழக்கு, நடு, தென் ஆப்பிரிக்காவில் காணப்படும் நாடுகளாகிய கென்யா, தான்சானியா, காமரூன், தென் ஆப்பிரிக்கா, நமீபியா, சிம்பாபுவே ஆகியவற்றில் மட்டும் காணப்படும் விலங்கு. இவ்விலங்கின் வாழிடப் பரப்பை வலப்புறம் உள்ள நிலப்படத்தில் காணலாம். காண்டாமிருகம் என்றால் மிகப்பெரிய விலங்கு என்று பொருள் (காண்டா = மிகப்பெரிய; மிருகம் = விலங்கு).கறுப்பு காண்டாமிருகத்தின் எடை 800 கிராம் முதல் 1364 கிராம் வரை இருக்கும். இதன் பருத்த உடலின் உயரம் 140–170 செமீ இருக்கும். இவ்விலங்குக்குக் கறுப்பு என்னும் முன்னொட்டு இருந்தாலும், இதன் நிறம் பெரும்பாலும் கருஞ்சாம்பல் அல்லது பழுப்பு நிறம் கொண்டது. மூக்கின்ன் மீது இருக்கும் இரண்டு கொம்புகளும் நகம், மயிர் போன்ற பகுதிகளில் உள்ளது போன்ற நகமியம் (அல்லது கெரட்டின்) என்னுமகெட்டியான பொருளால் ஆனது. இவை நிலத்தைத் தோண்டவும், புதர்களை அடியோடு தோண்டி எடுத்தெறியவும் பயன்படுகின்றன.  
இன்று உலகில் இவ்விலங்கினம் அற்றுப்போகும் நிலையில் உள்ளது. உலகில் மொத்தம் ஏறத்தாழ 3,600 விலங்குகள்தான் உள்ளன. உலக உயிரின நிலைப்பேறு ஒன்றியம் (The World Conservation Union, IUCN)
சூலை 7 2006 அன்று அறிவித்தபடி *மேற்கு கறுப்பு காண்டாமிருகம்* என்னும் உள்ளினம் முற்றிலும் அற்றுவிட்டதாக அப்போதைக்கான தகவல்படி அறிவித்தது.
# இந்திய மூக்குக்கொம்பன்

**'இந்திய மூக்குக்கொம்பன்**, **இந்திய காண்டாமிருகம்**, அல்லது **ஒற்றைக்கொம்பன்** என்பது இந்தியாவின் வடகிழக்கு பகுதியிலும், நேப்பாளத்திலும், பூட்டானின் சில பகுதிகளிலும் காணப்படும் ஒரு பாலூட்டியாகும். இவ்விலங்கு இமயமலையின் அடிவாரத்தில் உள்ள புல்வெளிகள் மற்றும் அதை அடுத்துள்ள காடுகளில் வாழ்கின்றது. முற்காலத்தில் இவ்விலங்கு கங்கை சமவெளி முழுவதும் வாழ்ந்து வந்தது, பின்னர் ஏற்பட்ட வாழ்விட சீர்கேட்டாலும், வேட்டையாடப்பட்டதாலும் இதன் உயிர்த்தொகை குன்றி தற்சமயம் வெறும் 3,000 விலங்குகள் மட்டும் இயற்கைச்சூழலில் வாழ்கின்றன. அவற்றில் செம்பாதிக்கும் மேலான 1,800 விலங்குகள் அசாம் மாநிலத்தில் வாழ்கின்றன. நேப்பாளத்தின் சித்வன் தேசியப் பூங்காவில் 400க்கும் மேற்பட்ட விலங்குகள் வாழ்வதாக 2008-இல் கணக்கிடப்பட்டுள்ளது. இவ்விலங்கு அசாமின் மாநில விலங்காகும்.  
ஐரோப்பியர்கள் முதன்முதலில் அறிந்த மூக்குக்கொம்பன் இனம் இந்திய மூக்குக்கொம்பன் ஆகும். இதனை 1758-ஆம் ஆண்டு கரோலசு லின்னேயசு வகைப்படுத்தி ஆங்கிலத்தில் "Rhinoceros" என்று பெயரிட்டார். கிரேக்க மொழியில் "rhino" என்றால் மூக்கு என்றும் "ceros"' என்றால் கொம்பு என்றும் பொருள்படும். தமிழில் இதற்கு **மூக்குக்கொம்பன்** என்று பெயர்.
# இந்திய மூக்குக்கொம்பன்

## படிவளர்ச்சியும் பரவலும்

மூதாதைய மூக்குக்கொம்பன் முன் இயோசீன் காலத்தில் ஒற்றைப்படைக் குளம்பிகளிடம் இருந்து பிரிந்து படிவளர்ச்சி அடைந்தது. இழைமணிகளின் டி ஆக்சிரிபோநியூக்லியிக் காடியின் மரபியல் கணக்குப்படி தற்கால காண்டாமிருகத்தின் மூதாதையர்கள் சுமார் 50 மில்லியன் ஆண்டுகளுக்கு முன்னர் குதிரைக் குடும்பத்தில் இருந்து பிரிந்துவந்துள்ளன என்று அறியப்பட்டுள்ளது. உலகில் தற்போதுள்ள காண்டாமிருகங்களின் குடும்பம் முதன்முதலில் யூரேசியாவில் இயோசீன் காலத்தில் தோன்றியதாகவும், மேலும் மூதாதைய காண்டாமிருகம் மயோசீன் காலத்தில் ஆசிய கண்டத்திலிருந்து அற்றுப்போய் இருக்கலாம் எனவும் ஆராய்ச்சிகள் கூறுகின்றன.  
இந்திய மூக்குக்கொம்பனின் தொல்லியல் எச்சங்கள் நடு பிலிசுடோசின் காலத்தைச் சேர்ந்ததாக அறியப்பட்டுள்ளது. பிலிசுடோசின் காலத்தில் காண்டாமிருகப் பேரினம் தென்கிழக்கு ஆசியா மற்றும் தெற்காசிய பகுதிகளில் வாழ்ந்ததற்கான தொல்லியல் சான்றுகள் உள்ளன. இவ்விலங்கின் தொல்லியல் எச்சம் இலங்கைத் தீவிலும் கண்டுபிடிக்கப்பட்டுள்ளது குறிப்பிடத்தக்கதாகும். தமிழ் நாட்டின் திருநெல்வேலியை அடுத்த சாத்தான்குளத்தில் காண்டாமிருகத்தின் எச்சங்கள் கண்டுபிடிக்கப்பட்டுள்ளன. மேலும் கோலோசின் காலத்தில் இம்மூக்குகொம்பன்கள் தற்போதைய இந்தியாவின் மேற்கு பகுதியான குசராத்திலும், பாக்கிசுத்தானிலும் 3200 ஆண்டுகளுக்கு முன்னதாக வாழ்ந்ததற்கான சான்றுகள் உள்ளன. மற்றொரு முகலாய மன்னரான சகாங்கீரின் குறிப்புகளின்படி இவ்விலங்குகள் உத்திரப் பிரதேசத்தின் அலிகார் பகுதியில் காணப்பட்டதாகவும் குறிப்புகள் கூறுகின்றன.  
இந்தியா மற்றும் பாக்கிசுத்தான் பகுதிகளில் மூக்குக்கொம்பன்கள் வாழ்ந்ததற்கான தொல் எச்ச ஆதாரங்கள் கிடைத்த இடங்களையும் அதன் காலத்தையும் விளக்கும் சட்டம்:  
| நாடு | இடம் | காலம் | சான்றுகோள் |  |
| --- | --- | --- | --- | --- |
| இந்தியா | கங்கா நகர், ராச்சசுத்தான் | 3500-400 BC | பானர்ஜி மற்றும் சக்ரவூர்த்தி (1973) |  |
| இந்தியா | லங்குனசு, குசராத் | பானைக் காலத்திற்கு முன் | ஜுனெர் (1952) |  |
| இந்தியா | கனிவெல் ஏரி, குசராத் | 8000-1200 BC | Momin et al. (1973) |  |
| இந்தியா | சிவாலிக் மலைகள் | கீழ் மயோசீன் | பேகர் மற்றும் துரந்த் (1836),Falconer and Cautely (1847), Falconer (1868), Lydekkar (1876). |  |
| இந்தியா | மிர்சாபூர், உத்திர பிரதேசம் | தரவுகள் இல்லை | காக்பர்ன் (1883) |  |
| இந்தியா | பாண்டா, உத்திர பிரதேசம் | தரவுகள் இல்லை | காக்பர்ன் (1883) |  |
| இந்தியா | சென்னை, தமிழ் நாடு | தரவுகள் இல்லை | லைடேக்கர் (1880) |  |
| இந்தியா | கோகக், பெல்காம், கர்நாடகா | தரவுகள் இல்லை | ஃபூடே (1874) |  |
| பாக்கிசுத்தான் | அரப்பா | 2500-1500 BC | ப்ரசாத் |  |
| பாக்கிசுத்தான் | மொகஞ்சுதாரா | 300 BC | மார்ஷல் | } |
# இந்திய மூக்குக்கொம்பன்

## வரலாற்றில் உள்ள பதிவுகள்

வின் மர அச்சுப்படம் (1515)]]  
மேற்கு உலகிற்கு முதன்முதலில் அறிமுகமாகிய காண்டாமிருகம் இந்திய காண்டாமிருகம் ஆகும். போர்த்துகிய முதலாம் மானுவேல் பத்தாம் போப் லீயோவுக்காக ஒரு காண்டாமிருகத்தை கப்பலில் அனுப்பி வைத்தான். ஆனால் எதிர்பாராவிதமாக அக்கப்பல் பயணத்தின்போது விபத்துக்குள்ளானது. அக்கப்பலில் இருந்த ஒரு ஓவியர் காண்டமிருகத்தின் படத்தை வரைந்து வைத்திருந்தார். அப்படத்தை அடிப்படையாக வைத்து ஆல்பிரெஃக்ட் டியுரே காண்டாமிருகத்தின் மர அச்சு ஒன்றை செதுக்கினார். இது புகழ் பெற்ற ஓர் படிவம். இவர் இவ்விலங்கைப் பார்க்க வாய்ப்பு இல்லாமலே செதுக்கியது குறிப்பிடத்தகுந்ததாகும் மற்றும் இப்படிவத்தில் காண்டாமிருகத்தின் ஒரு சில பாகங்கள் மிகைப்படுத்தப்பட்டுள்ளன; காண்க தோளின் மீதுள்ள கொம்புகள்.